Diari Oficial de la Generalitat Valenciana


Sumari del DOGV 4603, del 07-10-2003 (2003/10663)

ORDE de 15 de setembre de 2003, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària de Pedreguer.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/10305


Data del document
:   15-09-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Pedreguer
    * centre d'ensenyament
    * ensenyament públic
    * ensenyament secundari

ORDE de 15 de setembre de 2003, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària de Pedreguer. [2003/X10489]
  
El Decret 165/2003, de 5 de setembre, del Consell de la Generalitat, publicat en el Diari Oficial de la Generalitat Valenciana de 9 de setembre, pel qual es crea l'Institut d'Educació Secundària de Pedreguer, va autoritzar la Conselleria de Cultura, Educació i Esport per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià
  
ORDENE
  
Primer
  
1. L'Institut d'Educació Secundària de Pedreguer, codi 99863818, iniciarà les seues activitats el curs acadèmic 2003/2004.
  
2. S'implanten, amb els efectes indicats en el punt anterior, les ensenyances següents:
  
- Educació Secundària Obligatòria
  
- Batxillerat d'Humanitats i Ciències Socials
  
- Batxillerat de Ciències de la Naturalesa i de la Salut
  
3. El centre s'adscriu a la Universitat Miguel Hernández, als efectes de realitzar les proves d'accés a la Universitat.
  
4. El centre impartirà els programes d'educació bilingüe: Programa d'Incorporació Progressiva (PIP) i Programa d'Ensenyança en Valencià (PEV).
  
Segon
  
El director territorial de Cultura, Educació i Esport d'Alacant nomenarà l'equip directiu del centre, de conformitat amb el que establix l'article 14.3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Tercer
  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A este efecte la Direcció Territorial de Cultura, Educació i Esport d'Alacant, n'efectuarà l'oportuna i raonada proposta.
  
Quart
  
La Direcció General d'Ensenyament podrà modificar el programa d'educació bilingüe que s'implanta en esta orde.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritzen els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde
  
Segona
  
Esta orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 15 de setembre 2003
  
El conseller de Cultura, Educació i Esport,
  
ESTEBAN GONZÁLEZ PONS